[pic] | KOMISIJA EVROPSKIH SKUPNOSTI |

Bruselj, 26.10.2007

COM(2007) 669 konč.

2007/0230 (COD)

Predlog

DIREKTIVA EVROPSKEGA PARLAMENTA IN SVETA

o spremembi Direktive 2004/40/ES o minimalnih zdravstvenih in varnostnih zahtevah v zvezi z izpostavljenostjo delavcev tveganjem, ki nastajajo zaradi fizikalnih dejavnikov (elektromagnetnih sevanj) (18. posamična direktiva v smislu člena 16(1) Direktive 89/391/EGS)

(predložila Komisija)

OBRAZLOŽITVENI MEMORANDUM

OZADJE PREDLOGA |

110 | Razlogi za predlog in njegovi cilji Cilj tega predloga je do 30. aprila 2012 odložiti rok prenosa Direktive 2004/40/ES[1] Evropskega parlamenta in Sveta z dne 29. aprila 2004 o minimalnih zdravstvenih in varnostnih zahtevah v zvezi z izpostavljenostjo delavcev tveganjem, ki nastajajo zaradi fizikalnih dejavnikov (elektromagnetnih sevanj). Leta 2006 je medicinska skupnost Komisijo seznanila s svojimi pomisleki glede izvajanja te direktive. Mejne vrednosti izpostavljenosti, ki jih določa ta direktiva, bi nesorazmerno omejile uporabo in razvoj tehnike slikanja z uporabo magnetne resonance (MRI), ki se danes šteje za nepogrešljiv instrument pri diagnostiki in zdravljenju več bolezni. Tudi druge industrijske panoge so v nadaljevanju izrazile svoje pomisleke glede posledic Direktive na njihove dejavnosti. V odgovor na te pomisleke je Komisija sprejela vrsto ukrepov. Zaradi preglednosti kje stopila v stik z državami članicami in Evropskim parlamentom in jih obvestila o ukrepih, ki jih namerava sprejeti. V zvezi s tem je zaprosila države članice, da jo obvestijo o morebitnih težavah, povezanih z izvajanjem Direktive. Poleg tega je naročila študijo za oceno dejanskih posledic določb Direktive na medicinske postopke, pri katerih se uporablja MRI. Rezultati te študije bodo na voljo v začetku leta 2008, države članice in Evropski parlament pa bodo o njih obveščeni. Medtem so bili nedavno objavljeni rezultati neke študije, ki jo je začela britanska vlada o oceni elektromagnetnih polj v bližini naprav MRI (Assessment of electromagnetic fields around magnetic resonance imaging (MRI) equipment), in tudi pripombe o morebitnih omejitvah MRI zaradi evropske direktive (Comments concerning possible MRI restrictions due to implementation of a EU Directive), ki jih je pripravil nizozemski Svet za zdravje (Gezondheidsraad) v sodelovanju z ustreznim belgijskim svetom. Ta dva dokumenta višje znanstvene ravni potrjujeta, da je možno, da bodo mejne vrednosti, ki jih določa Direktiva, ovirale medicinske prakse, ki uporabljajo MRI. Poleg tega je Mednarodna komisija za zaščito pred neionizirajočim sevanjem (International Commission for Non-ionising Radiation Protection – ICNIRP) zdaj ponovno preučuje smernice v zvezi s statičnimi magnetnimi polji in časovno spremenljivimi polji nizkih frekvenc, na katerih je Direktiva prvotno temeljila. V obeh primerih bi nova priporočila morala verjetno za polja nizkih frekvenc predvideti manj stroge omejitve od tistih, ki jih določa Direktiva. Te spremembe bi upravičile nove znanstvene študije, opravljene po sprejetju Direktive. V novembru 2007 in jeseni 2008 se pričakuje nova priporočila ICNIRP. Svetovna zdravstvena organizacija (WHO) si sedaj prizadeva za ponoven pregled in spremembo svojih zdravstvenih meril za okolje glede elektromagnetnih polj, da bi v njih upoštevala najnovejše znanstvene študije. Rok, določen za prenos Direktive 2004/40/ES v zakonodajo držav članic, je 30. april 2008. Upoštevajoč navedene dogodke, bi bilo treba ta datum odložiti za štiri leta, da: – se omogoči popolna analiza študij, vključno s to, ki jo je naročila Komisija, glede morebitnih negativnih posledic mejnih vrednosti izpostavljenosti, ki jih določa Direktiva za medicinsko uporabo MRI; – bi se dosegli rezultati ponovnega pregleda priporočil ICNIRP in upoštevala „zdravstvena merila za okolje glede elektromagnetnih polj“ Svetovne zdravstvene organizacije (WHO) na podlagi zadnjih znanstvenih študij glede učinkov elektromagnetnih polj na človekovo zdravje, objavljenih od sprejetja Direktive, ter – bi se opravila poglobljena ocena učinka določb Direktive in predlagal ponovni pregled Direktive, ki bo hkrati zagotovila visoko raven zdravstvenega varstva in varnosti delavcev ter ohranitev in razvoj zdravstvenih in industrijskih dejavnosti, ki uporabljajo elektromagnetna polja. |

120 | Splošno ozadje Direktiva 2004/40/ES je 18. posamična direktiva v smislu člena 16(1) Direktive Sveta 89/391/EGS z dne 12. junija 1989 o uvajanju ukrepov za spodbujanje izboljšav varnosti in zdravja delavcev pri delu. Zajema tveganja, ki povzročajo priznano škodljive učinke na zdravje in varnost delavcev že pri kratkoročni poklicni izpostavljenosti elektromagnetnim sevanjem. Določbe Direktive so „minimalne zahteve“, vsaka država članica lahko predvidi strožje določbe. Direktiva vzpostavlja mejne vrednosti izpostavljenosti časovno spremenljivim električnim, magnetnim in elektromagnetnim sevanjem s frekvencami od 0 do 300 GHz[2]. Noben delavec ne more biti izpostavljen vrednostim sevanja, ki presegajo te mejne vrednosti, določene na podlagi učinkov na zdravje in bioloških presoj. Direktiva predvideva opozorilne vrednosti za časovno spremenljiva sevanja in tudi za statična sevanja. To so stopnje, izražene v neposredno merljivih vrednostih, in na podlagi katerih mora delodajalec sprejeti enega ali več ukrepov, ki jih predvideva Direktiva. Upoštevanje teh opozorilnih vrednosti med drugim zagotavlja upoštevanje ustreznih mejnih vrednosti izpostavljenosti. Mejne vrednosti, ki jih določa Direktiva, so bile določene na podlagi priporočil ICNIRP organizacije, ki je svetovno priznana kot avtoriteta na področju ocene učinkov te vrste sevanja na zdravje. ICNIRP tesno sodeluje z vsemi mednarodnimi organizacijami, kot so Svetovna zdravstvena organizacija (WHO), Mednarodna organizacija dela (ILO), Mednarodno združenje za zaščito pred sevanjem (IRPA), Mednarodna organizacija za standardizacijo (ISO), Evropski odbor za standardizacijo v elektrotehniki (CENELEC), Mednarodna komisija za elektroniko (CEI), Mednarodna komisija za osvetlitev (CIE), Inštitut elektro in elektronskih inženirjev (IEEE) itd. Direktiva povzema načelo preprečevanja, ki je v bolj splošnem smislu že predvideno v Okvirni direktivi 89/391/EGS: vsi delavci, ne glede na področje dejavnosti, izpostavljeni enakim tveganjem, imajo pravico do enake ravni varstva; obveznost za delodajalca, da določi in oceni tveganje; odprava tveganj ali, če to ni možno, zmanjšanje opredeljenih tveganj na minimum; ustrezne informacije, usposabljanje in posvetovanje z zadevnimi delavci; ustrezen zdravniški nadzor. Direktiva se uporablja za vsa področja dejavnosti, brez izjeme, v nacionalne zakonodaje pa jo je treba prenesti najpozneje 30. aprila 2008. V času razprav pred sprejetjem Direktive, je bil v Svetu in tudi v Evropskem parlamentu podrobno obravnavan poseben primer medicinskega slikanja z uporabo magnetne resonance. Nacionalni strokovnjaki z inštitutov kot so National Radiation Protection Board (NRPB, Združeno kraljestvo), Institut national de recherche et de sécurité (INRS, Francija), Finnish Institute of Occupational Health (FIOH, Finska), Bundesamt für Strahlenschutz (BfS, Nemčija) so zagotovili tehnično podporo na pogajanjih v Svetu. Predsedstvo Sveta je večkrat zaprosilo za mnenje ICNIRP. Ker ni bilo nobenega elementa, ki bi omogočil odkritje neželenih vplivov, sta sozakonodajalca sprejela Direktivo z nekaterimi spremembami pri vrednostih, ki jih je predlagala Komisija, zlasti nedoločanjem mejnih vrednosti izpostavljenosti za statična magnetna polja, ki pomenijo bistveni sestavni del MRI, ker je bila ta vrednost v ponovnem pregledu zaradi zadnjih znanstvenih podatkov, objavljenih v trenutku sprejetja Direktive. |

130 |

140 | Usklajenost z drugimi politikami in cilji Unije Ta predlog je usklajen s cilji drugih politik Evropske unije, zlasti glede izboljšanja regulativnega okvira, da se zagotovi korpus sekundarne zakonodaje Skupnosti, ki je jasna, razumljiva, posodobljena in za državljane in gospodarske subjekte bolj uporabna. Dejansko bi odlog izvajanja Direktive 2004/40/ES na nacionalni ravni omogočil boljšo oceno njenih učinkov na ravni varstva delavcev in njen vpliv na zdravniške prakse, ki uporabljajo MRI, ter na nekatere industrijske postopke. Ta odlog bo omogočil tudi posodobitev določb Direktive glede na zadnja znanstvena spoznanja v zvezi z učinki elektromagnetnega sevanja na zdravje, ki v času njenega sprejemanja še niso bila na voljo. |

POSVETOVANJE Z ZAINTERESIRANIMI STRANMI IN OCENE UčINKA |

Posvetovanje z zainteresiranimi stranmi |

211 | Uporabljene metode posvetovanja, glavni ciljni sektorji in splošni profil vprašancev Posvetovanje s Svetovalnim odborom za varnost in zdravje pri delu v skladu s sklepom Sveta z dne 22. julija 2003 o ustanovitvi Svetovalnega odbora za varnost in zdravje pri delu, ki je dal ugodno mnenje. Posvetovanje z nacionalnimi organi držav članic prek pisem, naslovljenih na stalna predstavništva. Posvetovanje z znanstvenimi strokovnjaki s tega področja in z Mednarodno komisijo za varstvo pred neionizirajočimi sevanji na dvostranskih srečanjih s službami Komisije. Zaradi narave predloga, ki vpliva samo na datum prenosa Direktive, ne da bi spreminjal bistvenih določb, in po posvetovanju s pravno službo in generalnim sekretariatom Komisije je bila sprejeta odločitev, da posvetovanje s socialnimi partnerji na evropski ravni v skladu s členom 138 Pogodbe ES, v tovrstnem primeru ni potrebno. |

212 | Sinteza prejetih odgovorov Predstavniki socialnih partnerjev in vladni predstavniki sedemindvajsetih držav članic Svetovalnega odbora za varnost in zdravje pri delu so na plenarni seji 21. junija 2007 potrdili stališče o elektromagnetnih sevanjih, ki ga je predložila njihova delovna skupina, odgovorna za pomoč Komisiji glede vprašanja MRI. Odbor se je izrekel za globalno rešitev za vse kategorije delavcev in za odlog roka za prenos Direktive v nacionalne zakonodaje. Dodatni rok je potreben za pojasnitev razlage izpostavljenosti statičnim magnetnim sevanjem in tokovom, ki jih ustvarjajo, ter zato, da ICNIRP dokončno sprejme svoja nova priporočila. Odlog prenosa bi zagotovil tudi, da bi se ocena in izračun ravni izpostavljenosti izvedla na podlagi usklajenih evropskih predpisov, ki jih trenutno opredeljuje Cenelec, pričakuje pa se jih spomladi 2008. Države članice v svojih odgovorih na pisma, ki jih je nanje naslovila Komisija, potrjujejo svoje skrbi glede težav, ki bi jih v sektorju zdravstva povzročilo izvajanje sedanjega besedila Direktive, in se izrekajo za odlog prenosa Direktive, z namenom Komisiji omogočiti, da v tem času predloži takšno spremembo Direktive, ki bi zagotovila ohranitev in razvoj MRI ob upoštevanju varstva zdravja delavcev. Posvetovanja z znanstvenimi strokovnjaki in ICNIRP potrjujejo mnenje, da bi se nekatere mejne vrednosti, sedaj opredeljene v Direktivi, lahko štele za prestroge glede na nova znanstvena spoznanja ter bi zato lahko negativno vplivale na uporabo naprav na magnetno resonanco in nekatere industrijske postopke. Poleg tega iz teh posvetovanj izhaja, da so priporočila ICNIRP, pripravljena na podlagi Direktive, v fazi ponovnega pregleda in, da bodo nova priporočila in tudi nova različica zdravstvenih meril za okolje glede elektromagnetnih sevanj Svetovne zdravstvene organizacije na voljo proti koncu leta 2008. |

Pridobitev in uporaba strokovnega znanja in izkušenj |

229 | Komisija se je glede učinkov elektromagnetnih sevanj na zdravje oprla na nasvet mednarodno priznanih znanstvenih strokovnjakov in tudi na rezultate znanstvene študije o oceni elektromagnetnih sevanj v bližini naprav MRI, ki jo je naročila britanska vlada, ter mnenje Zdravstvenega sveta Nizozemske. Zbrana mnenja priporočajo odlog datuma prenosa Direktive. Poleg tega je Komisija naročila znanstveno študijo za določitev stopnje izpostavljenosti zdravstvenega osebja in njihovih učinkov na postopke, ki se uporabljajo pri medicinskem slikanju z uporabo magnetne resonance, rezultati te študije pa se pričakujejo v začetku leta 2008. |

230 | Ocena učinka Možnost 1: Ne ukrepati na tej stopnji. Ta možnost bi prisilila države članice, da prenesejo Direktivo v nacionalne zakonodaje na predviden datum in jo uporabljajo z možnimi resnimi posledicami za nadaljevanje zdravstvenih dejavnosti, ki uporabljajo tehniko MRI. Neupravičeno bi bile lahko prizadete tudi nekatere industrijske dejavnosti . Možnost 2: Odlog datuma prenosa Direktive hkrati omogoči, da se po nepotrebnem ne zavre uporaba MRI ali drugih industrijskih dejavnosti. Hkrati pa znanstveni krogi izvajajo ponovni pregled mejnih vrednosti izpostavljenosti delavcev elektromagnetnim sevanjem. Tako ta odlog omogoča dovolj časa za ponovni pregled Direktive in zlasti njenih mejnih vrednosti izpostavljenosti glede na nova znanstvena spoznanja, da se zagotovi višje ravni varstva delavcev in nadaljevanje gospodarskih dejavnosti. Predlagana sprememba vpliva samo na obveznost držav članic, da prenesejo Direktivo na datum 30. aprila 2008. Za podjetja ne določa dodatnih obveznosti. Glede na svojo naravo ta predlog ni predmet bolj razvite ocene učinka. |

PRAVNI ELEMENTI PREDLOGA |

305 | Povzetek predlaganih ukrepov Predlog spreminja člen 13(1) Direktive 2004/40/ES, da se odloži datum prenosa na 30. april 2012. |

310 | Pravna podlaga Člen 137(2) Pogodbe ES. |

320 | Načelo subsidiarnosti Načelo subsidiarnosti se uporabi, če se predlog nanaša na področje, varstvo zdravja in varnosti delavcev pri delu, ki ni v izključni pristojnosti Skupnosti. |

Z ukrepanjem držav članic ciljev predloga ni mogoče doseči v zadostnem obsegu, ker spremembe in razveljavitve določb direktiv ni mogoče izvesti na nacionalni ravni. |

323 | Cilje predloga je mogoče doseči samo z ukrepanjem Skupnosti, ker ta predlog spreminja veljavni pravni akt Skupnosti, česar same države članice ne bi mogle izvesti. |

Načelo subsidiarnosti se upošteva, če predlog spreminja že veljavne določbe Skupnosti. |

Načelo sorazmernosti Predlog je v skladu z načelom sorazmernosti, ker |

331 | predlog samo odloži datum prenosa Direktive na 30. april 2012, da omogoči dovolj časa, potrebnega za oceno njenega učinka, med drugim na uporabo tehnike MRI, in za prilagoditev Direktive novim znanstvenim spoznanjem. |

Izbira instrumentov |

341 | Predlagan(-i) instrument(-i): direktiva. |

342 | Drugi instrumenti ne bi bili primerni. Ker gre za spremembo direktive, je edini ustrezen način sprejetje direktive. |

PRORAčUNSKE POSLEDICE |

409 | Predlog ne vpliva na proračun Skupnosti. |

DODATNE INFORMACIJE |

510 | Poenostavitev |

511 | Predlog ne uvaja poenostavitve zakonodajnega okvira. Namenjen je samo odlogu datuma prenosa Direktive 2004/40/ES na 30. april 2012. |

520 | Razveljavitev veljavnih zakonskih določb Sprejetje predloga ne bo povzročilo razveljavitve veljavnih zakonskih določb.. |

560 | Evropski gospodarski prostor Ta osnutek akta se nanaša na področje, ki ga zajema Sporazum EGS, in ga je torej treba razširiti na Evropski gospodarski prostor. |

570 | Podrobna obrazložitev predloga po poglavjih ali po členih Ta predlog samo spreminja datum prenosa Direktive 2004/40/ES na 30. april 2012. Deloma potrjena izražena zaskrbljenost glede nesorazmernega vpliva mejnih vrednosti izpostavljenosti, določenih v Direktivi, na nadaljevanje zdravstvenih dejavnosti, ki uporabljajo medicinsko slikanje z uporabo magnetne resonance, in potreba znanstvenim krogom omogočiti čas, potreben za oceno zadnjih znanstvenih študij o učinkih elektromagnetnih sevanj na zdravje, ki so podlaga za mejne vrednosti in določbe Direktive, upravičuje ta dodatna štiri leta za prenos določb Direktive v nacionalno zakonodajo. Člen 1 predloga v tem smislu spreminja člen 13(1) „Prenos“ Direktive 2004/40/ES. |

1. 2007/0230 (COD)

Predlog

DIREKTIVA EVROPSKEGA PARLAMENTA IN SVETA

o spremembi Direktive 2004/40/ES o minimalnih zdravstvenih in varnostnih zahtevah v zvezi z izpostavljenostjo delavcev tveganjem, ki nastajajo zaradi fizikalnih dejavnikov (elektromagnetnih sevanj) (18. posamična direktiva v smislu člena 16(1) Direktive 89/391/EGS)

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o ustanovitvi Evropske skupnosti in zlasti člena 137(2) Pogodbe,

ob upoštevanju predloga Komisije[3],

ob upoštevanju mnenja Evropskega ekonomsko-socialnega odbora[4],

ob upoštevanju mnenja Odbora regij[5],

v skladu s postopkom iz člena 251 Pogodbe[6],

ob upoštevanju naslednjega:

(1) Direktiva 2004/40/ES Evropskega parlamenta in Sveta[7] določa minimalne varnostne in zdravstvene zahteve za varstvo delavcev pred tveganji, ki nastanejo zaradi izpostavljenosti elektromagnetnim sevanjem. Člen 13(1) navedene direktive predvideva, da države članice sprejmejo zakone in druge predpise za uskladitev s to direktivo najpozneje 30. aprila 2008.

(2) Direktiva 2004/40/ES predvideva opozorilne vrednosti in mejne vrednosti, ki temeljijo na priporočilih Mednarodne komisije za zaščito pred neionizirajočimi sevanji. Evropski parlament, Svet in Komisija so bili seznanjeni z novimi znanstvenimi študijami v zvezi z učinki izpostavljenosti elektromagnetnim sevanjem na zdravje, objavljenimi po sprejetju Direktive; rezultate teh znanstvenih študij na eni strani trenutno preučuje Mednarodna komisija za zaščito pred neionizirajočimi sevanji v okviru tekočega ponovnega pregleda svojih priporočil in na drugi strani Svetovna zdravstvena organizacija v okviru ponovnega pregleda svojih „zdravstvenih meril za okolje“. Ta nova priporočila, ki bodo predvidoma objavljena do konca leta 2008, lahko vsebujejo elemente, ki bi lahko bili vzrok za bistvene spremembe opozorilnih in mejnih vrednosti.

(3) V tem smislu je treba ponovno natančno preučiti morebitni vpliv izvajanja Direktive 2004/40/ES na uporabo zdravstvenih postopkov, ki se opirajo na medicinsko slikanje, in na nekatere industrijske dejavnosti. Komisija je naročila študijo za neposredno in količinsko oceno položaja medicinskega slikanja. Zato je treba že zdaj upoštevati rezultate te študije, ki jih pričakujejo v začetku leta 2008, in tudi podobnih študij, ki so jih naročile države članice, da se zagotovi ravnovesje med preprečevanjem možnih tveganj za zdravje delavcev in dostopom do koristi, ki jih omogoči učinkovita uporaba zadevnih medicinskih tehnologij.

(4) Direktiva v členu 3(3) predvideva, da oceno, merjenje in/ali izračun izpostavljenosti delavcev elektromagnetnim sevanjem urejajo usklajeni evropski predpisi, ki jih je vzpostavil Cenelec. Treba je upoštevati te usklajene predpise, bistvene za zagotovitev usklajene uporabe Direktive, ki se jih pričakuje leta 2008.

(5) Obdobje, zahtevano za pridobitev in analizo teh novih informacij ter za obdelavo in sprejetje novega predloga direktive, upravičuje štiriletni odlog roka za prenos Direktive 2004/40/ES –

SPREJELA NASLEDNJO DIREKTIVO:

Člen 1

V členu 13 Direktive 2004/40/ES se odstavek 1 spremeni:

„1. Države članice sprejmejo zakone in druge predpise, potrebne za uskladitev s to direktivo najpozneje 30. aprila 2012. O tem nemudoma obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.“

Člen 2

Ta direktiva začne veljati na dan objave v Uradnem listu Evropske unije .

Člen 3

Ta direktiva je naslovljena na države članice.

V Bruslju, […]

Za Evropski parlament Za Svet

Predsednik Predsednik

[1] UL L 184, 24.5.2004, str. 23.

[2] 300 GHz: frekvenca 300 milijard hercev. „Herc“ (okrajšava Hz) je mednarodna enota za frekvenco.

[3] UL C […], […], str. […].

[4] UL C […], […], str. […].

[5] UL C […], […], str. […].

[6] UL C […], […], str. […].

[7] UL L 184, 24.5.2004, str.23